wannaphong/clean_thaiwikipedia huggingface dataset:
# จังหวัดฌิโรนา
ฌิโรนา  หรือ เฆโรนา  เป็นจังหวัดหนึ่งของประเทศสเปน ตั้งอยู่ในแคว้นปกครองตนเองกาตาลุญญาทางภาคตะวันออกเฉียงเหนือของประเทศ มีอาณาเขตทางทิศตะวันตกเฉียงเหนือจรดจังหวัดแยย์ดา ทิศตะวันตกเฉียงใต้จรดจังหวัดบาร์เซโลนา ทิศเหนือจรดประเทศฝรั่งเศส และทิศตะวันออกจรดทะเลเมดิเตอร์เรเนียน

ในปี ค.ศ. 2016 จังหวัดฌิโรนามีประชากร 739,607 คน เมืองหลักและเมืองที่ใหญ่ที่สุดของจังหวัดคือฌิโรนา เขตเมืองของเมืองนี้ (รวมเทศบาลซัล, ซาร์ริอาดาแตร์ และบิลาบลาเร็ชซึ่งอยู่ข้างเคียง) มีประชากรทั้งหมด 144,709 คน คิดเป็นร้อยละ 19.6 ของประชากรทั้งหมด เขตเมืองฌิโรนาและปริมณฑลทำหน้าที่เป็นศูนย์กลางอุตสาหกรรม การค้า และการบริการสำหรับพื้นที่หลายแห่งของจังหวัด
# จูลี นิวมาร์
จูลี นิวมาร์  เกิด 16 สิงหาคม ค.ศ. 1933 เป็นนักแสดงหญิง นักเต้น นักร้อง ชาวอเมริกัน เป็นที่รู้จักในหลายบทบาททั้งละครเวที ภาพยนตร์ โทรทัศน์ เธอได้รับรางวัลโทนี สาขานักแสดงหญิงในละครเวทียอดเยี่ยม จากบท เคทริน สเวก ในละครบรอดเวย์เรื่อง The Marriage-Go-Round จากนั้นได้แสดงในเรื่องเดียวอีกครั้งในฉบับภาพยนตร์ปี ค.ศ. 1961 และในคริสต์ทศวรรษ 1960 เธอแสดงในซีรีส์โทรทัศน์ในบทแคตวูแมน เรื่อง Batman (1966–1967) และในละครเวที เธอรับบทลอราใน Damn Yankees! (1961) และเออร์มาใน  Irma la Douce (1965) 

เธอยังแสดงมิวสิกวิดีโอของจอร์จ ไมเคิล ในปี ค.ศ. 1992 กับซิงเกิล "Too Funky" และรับบทเป็นตัวเองในภาพยนตร์  To Wong Foo, Thanks for Everything! Julie Newmar (1995) เธอยังพากย์เสียงในภาพยนตร์แอนิเมชันเรื่อง Batman: Return of the Caped Crusaders (2016) และ Batman vs. Two-Face (2017) โดยพากย์เป็นแคตวูเมน ในโอกาสครบรอบ 50 ปี ของซีรีส์ แบตแมนฉบับดั้งเดิม
# ดับเบิลยูดับเบิลยูอี 2K17
ดับเบิลยูดับเบิลยูอี 2K17  เป็นวิดีโอเกมมวยปล้ำอาชีพที่ผลิตโดย Yuke's และ Visual Concepts และจัดจำหน่ายโดย 2K Sports ในรูปแบบเพลย์สเตชัน 3 ,เพลย์สเตชัน 4 ,เอกซ์บ็อกซ์ 360 ,เอกซ์บ็อกซ์วัน และไมโครซอฟท์ วินโดวส์ โดยภาคนี้เป็นภาคต่อจากดับเบิลยูดับเบิลยูอี 2K16 และเป็นวีดิโอเกมที่ 4 ในซีรีส์ดับเบิลยูดับเบิลยูอี 2K
# ฟอสเตอร์เดอะพีเพิล
ฟอสเตอร์เดอะพีเพิล  เป็นกลุ่มดนตรีสัญชาติอเมริกันแนวอินดีป็อป ก่อตั้งวงในลอสแอนเจลิส รัฐแคลิฟอร์เนีย ในปี ค.ศ. 2009 สมาชิกปัจจุบันประกอบด้วยมาร์ก ฟอสเตอร์ นักร้องนำ และไอซอม อินนิส มือคียบอร์ด

ฟอสเตอร์ได้ก่อตั้งวงขึ้นในปี ค.ศ. 2009 หลังจากใช้เวลาหลายปีในการเป็นนักดนตรีและทำจิงเกิลสำหรับการค้าในลอสแอนเจลิส พอวงมีเพลงไวรัล "Pumped Up Kicks" ที่ประสบความสำเร็จในปี ค.ศ. 2010 ก็ได้เซ็นสัญญากับสตาร์ไทม์อินเตอร์เนชันแนล และมีฐานแฟนเพลงมากขึ้น จากการที่วงแสดงในคลับและปรากฏตัวในเทศกาลดนตรี หลังจากออกอัลบั้มแรกชุด Torches ในเดือนพฤษภาคม ค.ศ. 2011 เพลง "Pumped Up Kicks" ก็โด่งดังข้ามไปบนวิทยุในช่วงกลางปี ค.ศ. 2011 จนในที่สุดสามารถไต่ชาร์ตบิลบอร์ดฮอต 100 สูงสุดอันดับ 3 ในอัลบั้มยังมีซิงเกิล "Helena Beat" และ "Don't Stop (Color on the Walls)" วงยังได้รับการเสนอชื่อเข้าชิงรางวัลแกรมมี 3 ครั้งจากอัลบั้ม Torches และซิงเกิล "Pumped Up Kicks"

หลังจากออกทัวร์สนับสนุนอัลบั้ม Torches นาน 2 ปี วงออกอัลบั้มชุดที่ 2 ชื่อ Supermodel ในเดือนมีนาคม ค.ศ. 2014 มีซิงเกิลแรก "Coming of Age" ในเดือนกรกฎาคม ค.ศ.  2017 วงออกอัลบั้มชุดที่ 3 Sacred Hearts Club และยังได้เพิ่มไอซอม อินนิส และฌอน คิมิโน ที่เคยเป็นสมาชิกวงร่วมทัวร์ มาเป็นสมาชิกอย่างเป็นทางการ

ผลงาน
 Torches (2011)
 Supermodel (2014)
 Sacred Hearts Club (2017)
 Paradise State of Mind (2024)
# ไมตี โม
ไมตี โม อาจหมายถึง:
 แม่น้ำมิสซูรี
 ยูเอสเอส มิสซูรี (BB-63)
 ไมตี โม (คิกบ็อกเซอร์) (เกิด ค.ศ. 1970)
# เหรียญ "สำหรับการป้องกันที่เคียฟ"
เหรียญ "สำหรับการป้องกันที่เคียฟ"  เป็นเหรียญที่ระลึกของสหภาพโซเวียตในช่วงหลังสงครามโลกครั้งที่สอง เหรียญได้รับการประกาศจากประธานคณะผู้บริหารสูงสุดของสภาโซเวียตสูงสุดในวันที่ 21 มิถุนายน พ.ศ. 2504  เพื่อมอบให้กับผู้ที่ช่วยป้องกันเคียฟจากการโจมตีของนาซีเยอรมนี

เหรียญ "สำหรับการป้องกันที่เคียฟ" เป็นรางวัลที่มอบให้กับทุกคนที่มีส่วนร่วมในการปกป้องนครวีรชนเคียฟไม่ว่าจะเป็นทหาร, คนงาน, ทหารรักษาการณ์ และ อื่น

 ลักษณะเหรียญ 
เหรียญ "สำหรับการป้องกันที่เคียฟ" มีเส้นผ่านศูนย์กลาง 32 มิลลิเมตร ขอบเหรียญยกขึ้น ในเหรียญมีภาพของอาคาร Verkhovna Rada building และมีธงโบกสะบัดจากเสาบนหลังคา ด้านหน้าอาคารมีทหาร, กะลาสี, คนงาน และ ผู้หญิงถือปืนไรเฟิลหันไปทางซ้ายของเหรียญ ด้านบนมีอักษรเขียนว่า "สำหรับการป้องกันที่เคียฟ" ด้านล่างเหรียญมีรูปดาวและริบบิ้นตรงกลางมีรวงข้าวอยู่ด้านข้างของริ้บบิ้น ด้านหลังของเหรียญมีรูปค้อนและเคียวอันเป็นสัญลักษณ์ของโซเวียตอยู่ด้านบนและมีตัวอักษรด้านล่างรูปค้อนเคียวเขียนไว้ว่า  "เพื่อสำหรับมาตุภูมิโซเวียต" 

 สมุดภาพ
# รายชื่อตอนในเลิฟไลฟ์! ซันไชน์!! ปฏิบัติการล่าฝันสคูลไอดอล
เลิฟไลฟ์! ซันไชน์!! ปฏิบัติการล่าฝันสคูลไอดอล ในรูปแบบของอะนิเมะ เป็นผลงานการสร้างของซันไรส์ โดยขณะนี้มี 2 ฤดูกาล ออกอากาศทางสถานีโทรทัศน์โตเกียวเอ็มเอกซ์, KBS และ SUN นอกจากนี้ยังออกอากาศในประเทศต่างๆ รวมถึงในประเทศไทยด้วย โดยฤดูกาลแรก ออกอากาศวันที่ 2 กรกฎาคม - 24 กันยายน พ.ศ. 2559 และฤดูกาลที่ 2 ออกอากาศตั้งแต่วันที่ 7 ตุลาคม  พ.ศ. 2560

 รายชื่อตอน 
หมายเหตุ: ชื่อตอนภาษาไทยใช้ตามชื่ออย่างเป็นทางการของ DEX

 ฤดูกาลที่ 1 
 เพลงเปิด: "อะโอะโซะระ จัมปิง ฮาร์ท"  - ขับร้อง: อควอร์ส
 เพลงปิด: "ยุเมะ คะตะรุ โยะริ ยุเมะ อุตะโอ"  - ขับร้อง: อควอร์ส

 ตอนที่  ชื่อตอนhttp://www.dexchannel.com/cartoon/show.php?id=126&sound=jp  วันที่ฉายครั้งแรก

 ฤดูกาลที่ 2 

 ตอนที่  ชื่อตอน  วันที่ฉายครั้งแรก
# ไมตี โม (คิกบ็อกเซอร์)
ซิอาลา-โม ซิลิกา (8 ตุลาคม ค.ศ. 1970 —) มักเรียกในชื่อ ไมตี โม Siala-Mou "Mighty Mo" Siliga, Sherdog เป็นทั้งคิกบ็อกเซอร์, นักมวยสากล และนักต่อสู้แบบผสมชาวอเมริกันเชื้อสายซามัว ผู้เข้าแข่งขันในรุ่นเฮฟวี่เวท ความสำเร็จในศึกเค-วันของเขา ได้แก่ การชนะการแข่งขันเค-วันเวิลด์กรังด์ปรีซ์ 2004 อินลาสเวกัส II และเค-วันเวิลด์กรังด์ปรีซ์ 2007 อินฮาวาย ส่วนในศิลปะการต่อสู้แบบผสม เขาได้เข้าแข่งขันเค-วันฮีโรส์, เบลลาเตอร์ เอ็มเอ็มเอ, ดรีม, โรด เอฟซี รวมถึงเข้าร่วมในรายการไดนาไมต์!! ยูเอสเอ และไดนาไมต์!! 2008

เมื่อวันที่ 24 กันยายน ค.ศ. 2016 เขาชนะการแข่งขันโรด เอฟซี โอเพนเวท ในศึกโรด เอฟซี 33 โดยการชนะน็อกชเว ฮง-มัน จากประเทศเกาหลีใต้
# เบลล์ 204/205
เบลล์ 204 และ 205  เป็นเฮลิคอปเตอร์ภาคพลเรือนของรุ่นยูเอช-1 ไอระควอย ซึ่งเป็นเฮลิคอปเตอร์ทางทหารเครื่องยนต์เดี่ยวของตระกูลฮิวอี้ เฮลิคอปเตอร์นี้ใช้สำหรับการขนส่ง และใช้ในหลากหลายอย่าง อย่างการปัดฝุ่นพืชผล การยกสินค้า และการดับเพลิงทางอากาศ

ประเทศที่ใช้
งานราชการ
250px|thumb|right|เฮลิคอปเตอร์ของสำนักงานตำรวจอิหร่าน AB-205A

สำนักงานกู้ภัยและค้นหาแคนาดา

กลุ่มบังคับใช้กฎหมายแห่งอิหร่าน (ตำรวจอิหร่าน)

250px|thumb|right|เจ้าหน้าที่โรยตังลงจากเฮลิคอปเตอร์เบลล์ของสำนักงานตำรวจแห่งชาติไทย
สำนักงานตำรวจแห่งชาติ (ไทย)

หน่วยบริการทางอากาศแห่งชาติ

สำนักงานป่าไม้และดับเพลิงแคลิฟอร์เนีย 
กองป่าไม้แห่งฟลอริดา
กรมดับเพลิงเคนคันทรี 
ตำรวจนครบาลลาสเวกัส
นาซาof the UH-1 on Airliners.net
สถานีดับเพลิงโอเลสคันทรี
กรมตำรวจซานเบอร์นาดิโน 
กรมตำรวจซานดิเอโก  
ตำรวจตระเวนชายแดนสหรัฐ
กรมตำรวจเวนทูรา
กรมทรัพยากรธรณีแห่งรัฐวอชิงตัน 

ข้อมูลเฉพาะ
350px|right
ลักษณะทั่วไป
ลูกเรือ: 1-2 คน
ความยาว: 12.69 เมตร
ความสูง: 4.5 เมตร
น้ำหนักที่รับรองได้: 2,085 กิโลกรัม
น้ำหนักการบินขึ้นสูงสุด: 4,310 กิโลกรัม
ที่ผลิตเก็บไฟฟ้า: 1 × Lycoming T53-L-11A turboshaft, 820 กิโลวัตต์
ความจุ: 1,360 กิโลกรัม
พื้นที่ใบพัดหลัก: ? ตารางเมตร
เส้นผ่าศูนย์กลางใบพัด: 14.63 เมตร
ประสิทธิภาพ
ความเร็วสูงสุด: 220 กิโลเมตร/ชั่วโมง
ความเร็วในการบิน: 205 กิโลเมตร/ชั่วโมง
เพดาน: 5,910 เมตร
พิสัย: 533  กิโลเมตร
อ้างอิง
# เลกาเซเรียบี
เลกาเซเรียบี (,) หรือ เลกาบี (Serie B Football League) องค์กรผู้จัดการแข่งขันฟุตบอลอาชีพลำดับที่ 2 ของ ประเทศอิตาลี อย่าง เซเรียบี 

เลกาเซเรียบีก่อตั้งขึ้นเมื่อวันที่ 7 กรกฎาคม ค.ศ. 2010 หรือ 1 อาทิตย์ภายหลังจากที่ เซเรียอา และ เซเรียบี ได้แยกตัวออกจาก เลกากัลโช่ หรือ ฟุตบอลลีกของอิตาลีทำให้เลกากัลโช่สิ้นสุดลงและในเดือนเมษายน ค.ศ. 2011 เลกาเซเรียบีได้เข้าร่วม สมาคมฟุตบอลลีกอาชีพยุโรป
# รางวัลสุพรรณหงส์ทองคำ สาขานักแสดงนำชายยอดเยี่ยม
ผู้ได้รับรางวัลและผู้เข้าชิง

+ สัญลักษณ์ ผู้ได้รับรางวัล †ผู้ได้รับรางวัลหลังจากเสียชีวิต

 ปี นักแสดง ภาพยนตร์ ตัวละคร 2521 (ครั้งที่1)  มนตรี เจนอักษร คนภูเขา อาโยะจตุพล ภูอภิรมย์ พรุ่งนี้ก็สายเกินไป -พิศาล อัครเศรณี เลือดทมิฬ -วิฑูรย์ กรุณา ชั่วฟ้าดินสลาย ส่างหม่องสรพงศ์ ชาตรี รอยไถ ลือ 2523 (ครั้งที่2)  จตุพล ภูอภิรมย์ † เงาะป่า ซมพลาปิยะ ตระกูลราษฎร์ ก่องข้าวน้อยฆ่าแม่ ทองสมบัติ เมทะนี ผ่าปืน -สรพงศ์ ชาตรี จ้าวพายุ -สวง ทรัพย์สำรวย หลวงตา - 2524 (ครั้งที่3)  สรพงศ์ ชาตรี ถ้าเธอยังมีรัก - 2525 (ครั้งที่4)  ทองปาน โพนทอง ลูกอีสาน พ่อสุด 2526 (ครั้งที่5)  สรพงศ์ ชาตรี มือปืน จ่าสมหมาย ม่วงทรัพย์ 2529 (ครั้งที่6)  รณ ฤทธิชัย ครูสมศรี บุญเพ็งฉัตรชัย เปล่งพานิช โอวตี๋ -พร้อมพงศ์ นพฤทธิ์ ราชินีดอกหญ้า -ไพโรจน์ สังวริบุตร ดวงยิหวา -อภิชาติ หาลำเจียก น้ำเซาะทราย ภีม 2530 (ครั้งที่7)  จรัล มโนเพ็ชร ด้วยเกล้า เสาคำ
# บัลดัวร์ ฟ็อน ชีรัค
บัลดัวร์ เบ็นเนอดิคท์ ฟ็อน ชีรัค  เป็นนักการเมืองนาซี ผู้เป็นที่รู้จักในฐานะผู้นำฝ่ายเยาวชนของพรรคนาซีโดยดำรงตำแหน่งเป็นหัวหน้าของยุวชนฮิตเลอร์ ตั้งแต่ปี ค.ศ. 1931 ถึง ค.ศ. 1940 หลังจากนั้นต่อมาเขาได้รับตำแหน่งเป็นเกาไลเทอร์และไรชส์ชตัทฮัลเทอร์ ("ผู้ว่าการแห่งไรช์") แห่งเวียนนา ภายหลังสงครามโลกครั้งที่สอง เขาถูกตัดสินว่ามีความผิดฐานก่ออาชญากรรมต่อมนุษยชาติในการพิจารณาคดีเนือร์นแบร์คและถูกลงโทษให้จำคุกเป็นเวลา 20 ปี
# อาร์ทัวร์ อัคส์มัน
อาร์ทัวร์ อัคส์มัน  เป็นชาวเยอรมัน ดำตงตำแหน่งเป็นไรชส์ยูเกินด์ฟือเรอร์ของยุวชนฮิตเลอร์ ตั้งแต่ปี ค.ศ. 1940 จนกระทั่งสงครามยุติลงในปี ค.ศ. 1945.เขาได้เป็นนาซีคนสุดท้ายที่มีชีวิตอยู่ด้วยตำแหน่งที่เทียบเท่ากับไรชส์ฟือเรอร์
# ฮิโกมะ อูเอโนะ
ฮิโกมะ อูเอโนะ  เป็นผู้บุกเบิกการถ่ายภาพชาวญี่ปุ่น เกิดในนางาซากิ ขึ้นชื่อเรื่องการถ่ายภาพคนได้ดี มักถ่ายบุคคลสำคัญชาวญี่ปุ่นและต่างประเทศ และยังถ่ายภาพทัศนียภาพได้อย่างดีเยี่ยม โดยเฉพาะอย่างยิ่งที่เมืองนางาซากิและบริเวณโดยรอบ อูเอโนะเป็นบุคคลสำคัญในการถ่ายภาพของญี่ปุ่นในศตวรรษที่ 19 ที่ประสบความสำเร็จในการถ่ายภาพเพื่อการค้าอย่างมีศิลปะ เขายังเป็นผู้สอนถ่ายภาพอีกด้วย
# ยูลีอุส เชร็ค
ยูลีอุส เชร็ค  เป็นเจ้าหน้าที่นาซีระดับชั้นอาวุโสและเป็นคนสนิทใกล้ชิดของอดอล์ฟ ฮิตเลอร์

เขาเกิดในเมืองมิวนิก,เชร็คได้เข้าเป็นทหารในสงครามโลกครั้งที่หนึ่งและหลังจากนั้นไม่นานก็ได้เข้าร่วมหน่วยกึ่งทหารปีกขวา.เขาได้เข้าร่วมพรรคนาซีในปี ค.ศ. 1920 และก็ได้พัฒนาความสัมพันธ์ใกล้ชิดกับอดอล์ฟ ฮิตเลอร์.เชร็คเป็นสมาชิกที่ร่วมก่อตั้งหน่วยชตูร์มับไทลุง-(กองกำลังพายุหรือหน่วยเอสเอ)และทำหน้าที่ในการพัฒนาหน่วย.ต่อมาในปี ค.ศ. 1925 เขาได้เป็นผู้นำคนแรกของหน่วยชุทซ์ชทัฟเฟิล("หน่วยคุ้มกัน"หรือหน่วยเอ็สเอ็ส) จากนั้นเขาได้ทำหน้าที่จากเวลาเป็นคนขับรถให้กับฮิตเลอร์.เชร็คได้ป่วยเป็นโรคเยื่อหุ้มสมองอักเสบในปี ค.ศ. 1936 และเสียชีวิตในวันที่ 16 พฤษภาคม.ฮิตเลอร์ได้จัดงานศพให้กับเขาอย่างสมเกียรติแบบระดับรัฐโดยมีสมาชิกหลายคนของชนชั้นนาซีกับฮิตเลอร์ได้กล่าวยกย่องสรรเสริญแก่เขา
# ไรชส์ยูเกินท์ฟือเรอร์
ไรชส์ยูเกินท์ฟือเรอร์ (, "ผู้นำยุวชนไรช์") เป็นตำแหน่งกึ่งทหารระดับสูงของยุวชนฮิตเลอร์ ผู้ดำรงตำแหน่งคนแรกคือบัลดัวร์ ฟ็อน ชีรัค และต่อมาโดยอาร์ทัวร์ อัคส์มัน ในช่วงแรกนั้น ยังไม่มีเครื่องหมายประจำตำแหน่ง และชีรัคสามารถมองเห็นได้ในรูปถ่ายร่วมสมัยที่ใส่เสื้อเชิ้ตสีน้ำตาลของพรรคนาซีประดับด้วยปลอกแขนตราสัญลักษณ์ยุวชนฮิตเลอร์ อย่างก็ตาม ต่อมาอักซ์มันน์ก็ได้ใช้เครื่องหมายประจำตัวที่มีคล้ายกับไรชส์ฟือเรอร์-เอ็สเอ็ส

ต่อมาอักซ์มันน์และชีรัคถูกตราหน้าว่าเป็นอาชญากรสงครามโดยภายใต้การนำของฝ่ายสัมพันธมิตร ภายหลังสงครามโลกครั้งที่สองสิ้นสุดลง โดยเฉพาะอย่างยิ่งสำหรับบทบาทที่ทั้งสองคนนั้นได้ทำให้จิตใจกลายเป็นเด็กไม่ดี
# เคียวโกะ อิโนอูเอะ
เคียวโกะ อิโนอูเอะ (; 22 เมษายน ค.ศ. 1969 –) เป็นนักมวยปล้ำอาชีพหญิงชาวญี่ปุ่น เธอเป็นแชมป์รายการดับเบิลยูดับเบิลยูดับเบิลยูเอ เวิลด์ซิงเกิลแชมเปียนชิพสามสมัย และเป็นผู้หญิงคนแรกที่ชนะการแข่งรายการของผู้ชายในประเทศญี่ปุ่น นอกจากนี้ เธอยังเป็นผู้ก่อตั้่งโจชิโปรโมชัน นีโอเจแปนเลดีส์โปรเรสต์ลิง และภายหลังออกจากงานของนีโอในเดือนพฤษภาคม ค.ศ. 2010 อิโนะอุเอะก็ได้ก่อตั้งเวิลด์วูแมนโปร-เรสต์ลิงไดอานาโปรโมชันในเดือนมกราคม ค.ศ. 2011 ทั้งนี้ เคียวโกะ อิโนอูเอะ ได้รับการฝึกสอนจากจากัวร์ โยโกตะ ซึ่งเป็นนักมวยปล้ำที่มีชื่อเสียงชาวญี่ปุ่น

เคียวโกะ อิโนอูเอะ เคยปะทะฝีมือแบบของจริง กับนักมวยไทยสาวประเภทสอง ปริญญา เจริญผล (น้องตุ้ม)

 ผลงานภาพยนตร์ 
 ค.ศ. 2003 บิวตี้ฟูล บ๊อกเซอร์ รับบทเป็น นักมวยปล้ำหญิงชาวญี่ปุ่น (ตัวเธอเอง)Beautiful Boxer (2004) - IMDb【特集】スペシャルインタビュー：ビューティフルボーイ - タイ王国.com
# อิท (นวนิยาย)
อิท ("มัน", "สิ่งนั้น") เป็นนวนิยายแนวสยองขวัญจากประเทศสหรัฐอเมริกาเมื่อ ค.ศ. 1986 เขียนโดยสตีเฟน คิง เล่าเรื่องประสบการณ์ของเด็กเจ็ดคนที่ถูกหลอกหลอนโดยบางสิ่งบางอย่างที่อาศัยความกลัวของเหยื่อเข้าทำร้าย ส่วนใหญ่สิ่งนั้นจะปรากฏตัวในรูปร่างของตัวตลกเพื่อล่อลวงเหยื่อที่เป็นเด็ก

คิงกล่าวว่าเขาคิดเรื่องนี้ขึ้นครั้งแรกตั้งแต่ปี 1978 และเริ่มเขียนเมื่อปี 1981 เดิมตั้งใจให้ตัวร้ายหลักของเรื่องเป็นตัวโทรลล์เหมือนในหนังสือเด็กเรื่อง Three Billy Goats Gruff แต่อยู่ในท่อระบายน้ำแทนที่จะเป็นใต้สะพาน นอกจากนี้ยังตั้งใจตั้งแต่แรกให้เล่าเรื่องสอดประสานกันระหว่างวัยเด็กและวัยผู้ใหญ่ของตัวละครกลุ่มเดียวกัน

นวนิยายเรื่องนี้ได้รับรางวัล British Fantasy Award เมื่อปี 1987 และได้รับการเสนอชื่อเข้าชิงรางวัล Locus และ World Fantasy ในปีเดียวกัน
อิท ฉบับนิยายเขียนโดยสตีเฟน คิง แปลโดยแพรวสำนักพิมพ์ เรื่องเริ่มต้นที่วันฝนตกวันหนึ่งในเมืองแดร์รี่และเด็กชายตัวเล็กสวมเสื้อกันฝนสีเหลืองและรองเท้าบูทยางสีแดง เด็กน้อยวิ่งตามประกบเรือกระดาษหนังสือพิมพ์ที่พี่ชายพับให้และเคลือบพาราฟินอย่างดี มันลอยไปถึงแอ่งน้ำขัง ตรงหน้าท่อระบายน้ำ ก่อนจะหายลงไปในท่อจนได้ ในท่อนั้นไม่ได้มีเพียงเรือกระดาษและน้ำที่หมุนวน ยังมีดวงตาสีเหลืองของตัวตลกด้วย ตอนนั้นเองที่เด็กชายได้รู้ว่าไม่ใช่แค่เรือกระดาษเท่านั้นที่หายลงท่อไปได้ แต่แขนซ้ายของเขาเองก็หลุดหายเข้าไปในท่อระบายน้ำได้เหมือนกัน
# แอร์ฮาร์ท ไฮเดิน
แอร์ฮาร์ท ไฮเดิน  เป็นสมาชิกพรรคนาซีระดับชั้นอาวุโสช่วงแรกและเป็นผู้บัญชาการคนที่สามของกองกำลังปีกกึ่งทหารทั้งสองหน่วยของหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส) เขาได้รับการแต่งตั้งให้เป็นหัวหน้าของหน่วยเอ็สเอ็ส,ระดับชั้นหัวกะทิของหน่วยเอ็สอานปี ค.ศ. 1927 ในช่วงเวลานั้นจำนวนสมาชิกของหน่วยเอ็สเอ็สมีจำนวนน้อยกว่าหนึ่งพันคนและไฮเดินพบว่ามันยากที่จะรับมือจำนวนขนาดใหญ่ของหน่วยเอสเอ ไฮเดินนั้นไม่ประสบความสำเร็จและสมาชิกของหน่วยเอ็สเอ็สเริ่มลดลงจำนวนมากภายใต้การนำของเขา ดังนั้นเขาจึงถูกไล่ออกจากตำแหน่งในปี ค.ศ. 1929 ได้มีการประกาศอย่างเป็นทางการว่าเขามี "เหตุผลทางครอบครัว" เขาถูกจับกุมหลังจากที่นาซีได้ขึ้นครองอำนาจ ในปี ค.ศ. 1933 และถูกประหารชีวิตในปีเดียวกัน
# โยเซ็ฟ แบร์ชท็อลท์
โยเซ็ฟ แบร์ชท็อลท์  เป็นสมาชิกพรรคนาซีระดับชั้นอาวุโสช่วงแรกและเป็นผู้ร่วมก่อตั้งกองกำลังกึ่งทหารทั้งสองหน่วยได้แก่ หน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)

แบร์ชท็อลท์ได้เข้าเป็นทหารในสงครามโลกครั้งที่หนึ่งและด้วยความพ่ายแพ้สงครามของเยอรมนีทำให้เขาเข้าร่วมพรรคกรรมกรเยอรมัน(DAP).พรรคการเมืองขนาดเล็กที่มีอุดมการณ์สุดโต่งในสมัยนั้น เขายังคงอยู่ในพรรคหลังจากที่มันได้กลายเป็นที่รู้จักกันเป็นอย่างดีในฐานะพรรคกรรมกรชาติสังคมนิยมเยอรมันหรือพรรคนาซี(NSDAP) และกลายเป็นผู้บัญชาการคนที่สองของหน่วยชุทซ์ชทัฟเฟิลหรือหน่วยเอ็สเอ็ส ตั้งแต่เมษายน ปี ค.ศ. 1926 ถึง มีนาคม ค.ศ. 1927.

ภายหลังจากที่เขาได้ลาออกจากผู้นำหน่วยเอ็สเอ็ส แบร์ชท็อลท์ได้ใช้เวลาส่วนใหญ่ในการเขียนหนังสือนิตยสารและวารสารของนาซี เขารอดชีวิตจากสงคราม แต่กลับถูกจับกุมโดยฝ่ายสัมพันธมิตร ต่อมาแบร์ชท็อลท์ก็ได้รับการปล่อยตัวและเสียชีวิตในปี ค.ศ. 1962 เขาได้เป็นบุคคลที่รอดชีวิตคนสุดท้ายจากที่ครองยศตำแหน่งของไรชส์ฟือเรอร์-เอ็สเอ็สและเป็นเพียงคนเดียวที่รอดชีวิตในช่วงสงครามโลกครั้งที่สอง
# สะพานรักสารสิน
สะพานรักสารสิน อาจหมายถึง

 สะพานรักสารสิน (ภาพยนตร์)
 สะพานรักสารสิน (ละครโทรทัศน์)
# อุลตร้าแมน (ภาพยนตร์ปี พ.ศ. 2510)
อุลตร้าแมน  เป็นภาพยนตร์แนวโทะกุซะสึไคจูซุเปอร์ฮีโร่ ญี่ปุ่น ในปี ค.ศ. 1967 ออกฉายครั้งแรกในวันที่ 22 กรกฎาคม ค.ศ. 1967 ที่ประกอบด้วยเนื้อหาที่ได้รับการแก้ไขใหม่จากซีรีส์โทรทัศน์ดั้งเดิม

นักแสดง
โคบายาชิ โชจิ รับบทเป็น กัปตัน มุรามัตซึ โทชิโอะ
คุโรเบะ ซึซึมุ รับบทเป็น ชิน ฮายาตะ
ซันดายุ โดะคุมามุชิ รับบทเป็น อาราชิ ไดสุเกะ
นิเฮย์ มาซานาริ รับบทเป็น อิเดะ มิตซึฮิโระ
ซากุราอิ ฮิโรโกะ รับบทเป็น ฟูจิ อากิโกะ
ฮิราตะ อากิฮิโกะ รับบทเป็น ดร.อิวาโมโตะ
Bin "Satoshi" Furuya รับบทเป็น อุลตร้าแมนดั้งเดิม

การผลิต
ภาพยนตร์อุลตร้าแมน ถูกสร้างสรรค์จากตอนที่ 1, 8, 26 และ 27 จากทีวีซีรีส์โทรทัศน์ อุลตร้าแมน ที่ออกอากาศทางสถานีโทรทัศน์ของญี่ปุ่น ทีบีเอส เทเลวิชั่น ในช่วงระหว่างปี ค.ศ. 1966 - 1967 โดยภาพยนตร์ได้ถูกผลิตเป็น 35 มม. จากทีวีซีรีส์อยู่ที่ 16 มม.

การจำหน่าย/เผยแพร่
อุลตร้าแมน ถูกจัดจำหน่าย 22 กรกฎาคม ค.ศ. 1967 โดยโตโฮ เป็นผู้จัดจำหน่าย ภาพยนตร์เรื่องนี้ไม่เคยได้รับการเผยแพร่ออกมาอย่างเป็นทางการในสหรัฐอเมริกา

เชิงอรรถ
อ้างอิง

บรรณานุกรม
# เกมกระตุกขวัญ
เกมกระตุกขวัญ  เป็นภาพยนตร์แนวระทึกขวัญเชิงจิตวิทยาจากประเทศสหรัฐอเมริกา ออกฉายเมื่อปี 2017 กำกับโดย Mike Flanagan และเขียนบทโดย Jeff Howard และ Flanagan ดัดแปลงจากนวนิยายเรื่อง Gerald's Game ของ Stephen King ออกฉายครั้งแรกเมื่อ 29 กันยายน 2017 ทาง Netflix
# ไมเคิล คอลลินส์ (นักบินอวกาศ)
ไมเคิล คอลลินส์ (อังกฤษ: Michael Collins) (เกิด: 31 ตุลาคม ค.ศ. 1930 – 28 เมษายน ค.ศ. 2021) เป็นนักบินอวกาศชาวอเมริกันและนักบินทดสอบ ได้รับการคัดเลือกให้เป็นส่วนหนึ่งของกลุ่มนักบินอวกาศสิบสี่คนที่สามในปีพ.ศ. 2506 เขาบินเข้าไปในอวกาศสองครั้ง ภารกิจแรกคือเจมินิ 10 ไมเคิล คอลลินส์ได้เข้าร่วมภารกิจโครงการอะพอลโล 11 เขาไปดวงจันทร์กับนีล อาร์มสตรอง และเอดวิน อัลดริน เขาเป็นหนึ่งใน 24 คนที่ได้เดินทางไปยังดวงจันทร์Collins, Michael (2001). Carrying the Fire: An Astronaut's Journeys. Lindbergh, Charles (foreword). Cooper Square Press. pp. 8–13. ISBN 0-8154-1028-X.

เขาเป็นกัปตันใน โครการอะพอลโล

เขาเดินทางมายังประเทศไทยอย่างเป็นทางการ เมื่อปี พ.ศ. 2512 ในการนั้นพระบาทสมเด็จพระเจ้าอยู่หัวฯ ทรงพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้น ตริตราภรณ์ช้างเผือก ให้แก่เขาด้วยแจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์

ไมเคิล คอลลินส์ เสียชีวิตเมื่อวันที่ 28 เมษายน ค.ศ. 2021
# คาร์ล ฮังเคอ
คาร์ล เอากุสท์ ฮังเคอ  เป็น ไรชส์ฟือเรอร์-เอ็สเอ็ส คนสุดท้ายแห่งหน่วยชุทซ์ชตัฟเฟิล (เอ็สเอ็ส) และเป็นเจ้าหน้าที่ของพรรคนาซีแห่งนาซีเยอรมนี เขาได้ทำหน้าที่เป็นเกาไลเทอร์แห่งไซลีเชียตอนล่าง ตั้งแต่ ปี ค.ศ. 1941 ถึง ค.ศ. 1945 และได้เป็นไรชส์ฟือเรอร์-เอ็สเอ็สครั้งสุดท้ายเพียงไม่กี่วันในปี ค.ศ. 1945 เขาถูกยิงจนเสียชีวิตโดยพลพรรคต่อต้านชาวเช็ก เมื่อวันที่ 8 มิถุนายน ค.ศ. 1945
# เจ้าชายเว็ลฟ์ แอนสท์ แห่งฮันโนเฟอร์
เว็ลฟ์ แอนสท์ เจ้าชายแห่งฮันโนเฟอร์ (เป็นพระโอรสในเจ้าชายเกออร์ก วิลเฮล์ม แห่งฮันโนเฟอร์ และเจ้าหญิงโซฟีแห่งกรีซและเดนมาร์ก ประสูติ ณ พระราชวังเว็ลฟ์ในมิวนิก โดยพระองค์ทรงเป็นพระภาคิไนยในเจ้าชายฟิลิป ดยุกแห่งเอดินบะระ หลังจากพระองค์ทรงเจริญพระชันษามากแล้ว จึงได้เสด็จไปประทับ ณ ประเทศอินเดียเป็นการถาวร

เจ้าชายเว็ลฟ์ แอนสท์ แห่งฮันโนเฟอร์ ได้เสกสมรสกับทูรียา ฮันโนเฟอร์ อย่างไรก็ดี เนื่องจากการเสกสมรสมิได้รับการยอมรับ ทำให้ไม่สามารถดำรงพระอิสริยยศชั้นเจ้าหญิงได้ มีแต่เพียงนามลำลองว่า ทูรียา ฮันโนเฟอร์ เพียงเท่านั้น ทั้งสองมีพระธิดาร่วมกันเพียงพระองค์เดียวคือ เจ้าหญิงซาสเกียแห่งฮันโนเฟอร์ (พระบุตรที่เกิดมาสามารถดำรงพระอิสริยยศได้)

พระองค์สิ้นพระชนม์ขณะมีพระชันษา 33 ปี จากภาวะเลือดออกในสมอง หลังจากที่ทรงล้มขณะเล่นคาราเต้ และทรงเป็นอัมพาตได้ 2 เดือน

 ความเกี่ยวข้องกับราชวงศ์ยุโรป 
พระองค์ทรงมีความเกี่ยวข้องกับพระราชวงศ์หลายราชวงศ์ โดยทางฝ่ายพระมารดานั้น เป็นพระภาคิไนยใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระญาติชั้นที่ 1 ใน เจ้าชายชาลส์ เจ้าชายแห่งเวลส์  ส่วนทางฝ่ายพระบิดานั้น ทรงเป็นพระภาติยะใน เฟรเดอริกาแห่งฮาโนเวอร์ สมเด็จพระราชินีแห่งกรีซ ซึ่งเป็นพระขนิษฐาแท้ๆในพระบิดาของพระองค์ จึงทรงเป็นพระญาติชั้นที่ 1 ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน ทั้งนี้ ยังทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร  จักรพรรดิวิลเฮล์มที่ 2 แห่งเยอรมนี พระเจ้าคริสเตียนที่ 9 แห่งเดนมาร์ก จักรพรรดินีโคลัสที่ 1 แห่งรัสเซีย เป็นต้น
# ถุงน้ำของท่อร่วมน้ำดี
ถุงน้ำของท่อร่วมน้ำดี  เป็นความผิดปกติแต่กำเนิดอย่างหนึ่งที่เกิดกับท่อน้ำดี ทำให้ท่อน้ำดีขยายออกกลายเป็นถุงน้ำ (cyst) พบน้อยในประเทศตะวันตก แต่พบบ่อยกว่าในประเทศทางตะวันออก เช่น ญี่ปุ่นและจีน
อาการและอาการแสดง
ผู้ป่วยส่วนใหญ่แสดงอาการภายในขวบปีแรก การที่ผู้ป่วยจะไม่มีอาการในวัยเด็กจนมาแสดงอาการในวัยผู้ใหญ่นั้นพบได้น้อยมาก โดยมักพบเป็นภาวะแทรกซ้อน อาการตามแบบฉบับทั้งสามอย่างของภาวะนี้ได้แก่ อาการปวดท้องเป็นๆ หายๆ ดีซ่าน และมีก้อนในช่องท้องด้านขวาบน อย่างไรก็ดีผู้ป่วยที่มีอาการครบทั้งสามอย่างนี้มีเป็นจำนวนน้อยเท่านั้น

ในผู้ป่วยที่เป็นทารก ถุงน้ำนี้มักทำให้เกิดการอุดกั้นทางเดินน้ำดี ทำให้เกิดน้ำดีคั่ง เกิดดีซ่านและตับโต หากการอุดกั้นนี้ยังดำเนินต่อไปอาจเกิดความเสียหายถาวรต่อตับ เกิดเป็นแผลเป็นที่ตับและภาวะตับแข็งได้ หากเป็นต่อเนื่องไปอาจเกิดภาวะความดันพอร์ทัลสูงและมีท้องมานได้ นอกจากนี้ยังเพิ่มความเสี่ยงต่อการเกิดมะเร็งที่ผนังของถุงน้ำอีกด้วย

สำหรับผู้ป่วยที่โตขึ้น ถุงน้ำนี้อาจทำให้มีอาการปวดท้องและดีซ่านเป็นๆ หายๆ ได้ บางครั้งอาจทำให้เกิดท่อน้ำดีอักเสบหรือตับอ่อนอักเสบได้ สาเหตุของภาวะแทรกซ้อนเหล่านี้อาจสัมพันธ์กับความผิดปกติของการไหลของน้ำดีหรือการเกิดนิ่ว
หมวดหมู่:โรคของทางเดินน้ำดี
หมวดหมู่:ความผิดปกติแต่กำเนิด
หมวดหมู่:กุมารเวชศาสตร์
# ปฏิบัติการไรน์ฮาร์ท
ปฏิบัติการไรน์ฮาร์ท  เป็นรหัสนามที่มอบให้กับแผนการลับของนาซีเยอรมันที่จะทำการสังหารหมู่ชาวโปแลนด์เชื้อสายยิวส่วนใหญ่ในรัฐบาลสามัญเยอรมันในเขตการยึดครองโปแลนด์ในช่วงสงครามโลกครั้งที่สอง ปฏิบัติการครั้งนี้เป็นช่วงที่เลวร้ายที่สุดของการฆ่าล้างเผ่าพันธุ์โดยนาซี (Holocaust) และเป็นการแนะนำของค่ายมรณะ

ชาวยิวกว่าสองล้านคนได้ถูกส่งตัวไปยังค่ายเบวเชตซ์, ค่ายโซบีบอร์ และค่ายเทรบลิงคา เพื่อที่จะทำการประหารชีวิตในห้องรมแก๊สที่ถูกสร้างขึ้นเพื่อจุดประสงค์นั้น นอกจากนี้แล้ว ยังได้มีการใช้ก๊าซที่สามารถฆ่าคนได้เป็นจำนวนมากได้อย่างง่ายดายคือ ก๊าซซือโคลน เบ (Zyklon B) มันได้ถูกนำไปใช้ในช่วงเวลาเดียวกันกับค่ายกักกันไมดาแนก (Majdanek) และค่ายกักกันเอาช์วิทซ์ที่ 2-เบียร์เคเนาใกล้กับค่ายเอาชวิทซ์ที่ 1 สำหรับนักโทษชาวโปแลนด์
# ซ่อนอะไรใต้ความหลอน
ซ่อนอะไรใต้ความหลอน  เป็นภาพยนตร์อเมริกัน เหนือธรรมชาติ สยองขวัญแนวจิตวิทยา ใน ค.ศ. 2000 กำกับโดยโรเบิร์ต เซเม็กคิส เป็นภาพยนตร์เรื่องแรกของสตูดิโอ อิมเมจมูเวอส์ นำแสดงโดยแฮร์ริสัน ฟอร์ด และมิเชลล์ ไฟฟ์เฟอร์ มีเรื่องราวเกี่ยวกับคู่สามีภรรยาที่ต้องพบเรื่องหลอนภายใต้ความลับในอดีต ภาพยนตร์เปิดตัวด้วยจำนวนโรง 2,813 โรงในอเมริกาเหนือ ทำรายได้ 291 ล้านเหรียญสหรัฐในตารางบอกซ์ออฟฟิศทั่วโลก ภาพยนตร์ได้รับเสียงวิจารณ์ทั้งบวกและลบ และยังได้รับการเสนอชื่อเข้าชิงรางวัลแซทเทิร์น
# มันกย็องแด
มันกย็องแด  เป็นย่านในเขตมันกย็องแด เปียงยาง ประเทศเกาหลีเหนือ โฆษณาชวนเชื่อเกาหลีเหนืออ้างว่ามันกย็องแดเป็นบ้านเกิดของผู้นำเกาหลีเหนือ คิม อิล-ซ็อง แม้ว่าในบันทึกความทรงจำของเขาระบุว่าตนเกิดในย่านใกล้เคียงชื่อ Chilgol มันกย็องแดเป็นที่ที่คิม ฮย็อง-จิก พ่อของเขา อาศัยอยู่ และเป็นที่ที่คิม อิล-ซ็องใช้ชีวิตในวัยเด็ก

มันกย็องแดได้รับการกำหนดให้เป็นโบราณสถานตั้งแต่ ค.ศ. 1947 และได้รับการกำหนดเป็น Revolutionary Site โครงสร้างเดิมในพื้นที่นี้ถูกแทนที่ด้วยแบบจำลอง

มันกย็องแดถูกผนวกเข้ากับนครเปียงยาง

ประวัติ
มันกย็องแดนั้นเริ่มแรกเป็นหมู่บ้านใน จังหวัดพย็องอันใต้ และหลังจากนั้นเข้ามาอยู่ในเขตการปกครองของเปียงยางในเดือนกันยายน ปี 1959 พื้นที่นี้ล้อมรอบไปด้วยเทือกเขาหลาย ๆ ลูก ชื่อยอดเขาของที่นี่ชื่อ เขา Man'gyŏng : มันกย็อง (ในภาษาเกาหลี หมายความว่า ที่ที่สามารถดูได้เป็นหมื่นมุมมอง) เพราะว่าสามารถมองเห็นทัศนียภาพรอบ ๆ และหมู่บ้านมันกย็องแดได้

ภาพ
# ธงอาเซียน
ธงสมาคมประชาชาติแห่งเอเชียตะวันออกเฉียงใต้ เป็นหนึ่งในสัญลักษณ์ของสมาคมประชาชาติแห่งเอเชียตะวันออกเฉียงใต้ (ASEAN).Flags of the worldประกอบด้วยสัญลักษณ์อย่างเป็นทางการของสมาคมประชาชาติแห่งเอเชียตะวันออกเฉียงใต้บนพื้นสีน้ำเงิน

ประวัติ

ธงก่อนหน้าของอาเซียนคล้ายคลึงกับปัจจุบันในสมัยการก่อตั้งคือ พื้นหลังสีขาวแทนสีน้ำเงินขอบของวงกลมพร้อมกับคำว่าอาเซียนเป็นสีน้ำเงินและวงกลมสีเหลืองสดใส ก้านรวงข้าวมีสีน้ำตาลทอง

การออกแบบ

การกำหนดสี
thumb|ข้อมูลจำเพาะธง

 แบบแผน น้ำเงิน แดง ขาว เหลือง แพนโทน Pantone 286  Pantone Red 032     Pantone Process Yellow CMYK  C100-M60-Y0-K6  C0-M91-Y87-K0  C0-M0-Y0-K0  C0-M0-Y100-K0 RGB  34-85-158  227-49-49  255-255-255  248-244-0

thumb|ธงอาเซียนประดับหน้าอาคารที่ทำการไปรษณีย์ในกรุงมะนิลา

อัตราส่วนความกว้างกับความยาวของธงคือ 2:3 ตามกฎบัตรอาเซียนรวมถึงข้อกำหนดด้านล่างสำหรับการใช้ธง:
 ธงประจำโต๊ะ : 10 ซม. x 15 ซม.
 ธงในห้อง : 100 ซม. x 150 ซม.
 ธงติดหน้ารถ : 20 ซม. x 30 ซม.
 ธงภาคสนาม : 200 ซม. x 300 ซม.
# แนวร่วมแรงงานเยอรมัน
thumb|right|A DAF Raute (diamond).

แนวร่วมแรงงานเยอรมัน(, DAF) เป็นองค์กรสหภาพแรงงานแห่งชาติสังคมนิยมซึ่งถูกแทนที่สหภาพแรงงานอิสระต่างๆของสาธารณรัฐไวมาร์ ภายหลังจากอดอล์ฟ ฮิตเลอร์ได้ขึ้นสู่อำนาจ.หลังจากพรรคนาซีในปี ค.ศ. 1933 ได้จัดงานเฉลิมฉลองวันแรงงาน จักรวรรดิไรซ์ที่สามไม่ได้เป็นเพียงสหภาพแรงงานทั้งหมดของรัฐบาล แต่ได้กำหนดสมาชิกสหภาพให้มีหน้าที่คำสั่งที่จำเป็นต้องปฏิบัติตาม บังคับให้คนงานทุกคนเข้าร่วมสหภาพที่รัฐได้ดำเนินการ.
# เลกากัลโช่
เลกากัลโช่ (,) เป็นองค์กรที่บริหารจัดการลีกฟุตบอลสองลีกในอิตาลีคือ เซเรียอา และ เซเรียบี ตั้งแต่ปี ค.ศ. 1946 ถึง ค.ศ. 2010 สไตล์เดียวกับฟุตบอลลีกอังกฤษ เลกากัลโช่ ยังเคยบริหารจัดการ เซเรียซี ตั้งแต่ปี ค.ศ. 1948 ถึง ค.ศ. 1959 เลกากัลโช่ ได้ยุติอย่างเป็นทางการตั้งแต่วันที่ 1 กรกฎาคม ค.ศ. 2010 ภายหลังการแยกตัวของสโมสรในเซเรียอา และเซเรียบี ซึ่งนำไปสู่การสร้างองค์กรบริหารจัดการลีกใหม่ 2 องค์กร คือ เลกาเซเรียอา และ เลกาเซเรียบี ตามลำดับ

 การแยกตัวในปี 2010 
เมื่อวันที่ 30 เมษายน พ.ศ. 2552 หลังจากการประชุมระหว่างสโมสรในกัลโช่เซเรียอาและกัลโช่เซเรียบีเกี่ยวกับอนาคตของลีก ส่งผลให้ 19 จาก 20 สโมสรฟุตบอลชั้นนำในเซเรียอา (ยกเว้น อูนีโอเนสปอร์ตีวาเลชเช) ตกลงแผนการแยกจากเซเรียบีเพื่อจัดตั้ง  อีกองค์กรหนึ่งที่มีชื่อเดียวกันว่า เซเรีย อา ซึ่งชวนให้นึกถึงรูปแบบการบริหารของ พรีเมียร์ลีก ของอังกฤษในปี ค.ศ. 1992 ต่อมาในวันที่ 1 กรกฎาคม ค.ศ. 2010 เลกากัลโช่ ได้ยุติอย่างเป็นทางการและแทนที่ด้วยลีกที่จัดตั้งขึ้นใหม่สองลีก ได้แก่ เลกาเซเรียอา และ เลกาเซเรียบี